Այս պահին էր, որ ճակատագրի բերումով կամ բարի նախախնամության տնօրինությամբ այդ օրը Ախուրյանի "Մոր և մանկան" առողջության կենտրոն այցելեց Հանրապետության առաջին տիկին Բելլա Քոչարյանը, որին ուղեկցում էր նաև Հայաստանի առողջապահության նախարար Նորայր Դավիդյանը: Տեղեկանալով երեխայի օրհասական վիճակի մասին, առաջին տիկինն առանց հապաղելու իր վրա է վերցնում փոքրիկի կյանքը փրկելու գործը: Նրա խնդրանքով նախարար Դավիդյանն նույն րոպեին հեռաձայնում է Երևան, որտեղից անմիջապես Ախուրյան է ուղևորվում հատուկ ռեանիմոբիլը: Հաշված ժամերի ընթացքում մանկանը տեղափոխում են Երևան, ուր նրան վիրահատում է Սուրբ Աստվածածին հիվանդանոցի գլխավոր բժիշկ, մանկական վիրաբույժ Նիկոլայ Դալլաքյանը: Երեխայի կյանքը հաջողվում է փրկել: